Han-Chinese

Die Han-Chinese is 'n inheemse etniese groep in Oos-Asië. Hulle maak ongeveer 92% van die Volksrepubliek China se bevolking uit, 93% van Hongkong se bevolking, 92% van Macau se bevolking, 98% van die Republiek China op Taiwan se bevolking, 76,2% van Singapoer se bevolking, 24,5% van Maleisië se bevolking, 15% van Thailand se bevolking en omtrent 19% van die hele globale menslike bevolking wat hulle die grootste etniese groep in die wêreld maak. Die Han-Chinese word as 'n onderafdeling van die Chinese nasie (Zhonghua minzu) beskou. Hulle verwys soms na hulself as Yan Huang Zisun, wat die "seuns van (die god-keisers) Yan en Huang" beteken.

In Chinees word tussen die Chinese as burgers van albei Chinese lande (Vereenvoudigde Chinees: 中國人 / Tradisionele Chinees: 中国人, Pinyin: Zhōngguórén, letterlik: "Mense uit die sentrale ryke") en die etniese Chinese (漢族人 / 汉族人, Hànzúrén of 漢人 / 汉人, Hànrén, "mens van die Han-volk") onderskei. Bykomend tot die Han-Chinese erken die Volksrepubliek China nog 55 en die Republiek China 14 verdere etniese groepe ("nasionaliteite") amptelik.

Elders in die wêreld woon 3 miljoen mense van Chinese afkoms in die Verenigde State (1% van die bevolking), meer as 1 miljoen in Kanada (3,7%), meer as 1,3 miljoen in Peru (4,3%), meer as 600 000 in Australië (3,5%), byna 150 000 in Nieu-Seeland (3,7%) en meer as 750 000 in Afrika, waaronder 350 000 in Suid-Afrika.

Die belangrikste ondergroepe sluit in:
 Chuanqing Min (Fuzhouese, Putianese, Hoklo, Teochew)
 Gan met hul taal Gan
 Hakka met hul taal Hakka
 Hunanese
 Kantonese (Taishanese) met hul taal Kantonees
 Min met hul taal Min
 Tanka (Fuzhou Tanka)
 Wu (Shanghainese) met hul taal Wu
 Xiang met hul taal Xiang

Verwysings

Verdere leeswerk

Eksterne skakels 

  How the Han Chinese became the world's biggest tribe – People's Daily Online 16 September 2004
  Verspreiding van etniese groepe in China 

Etniese groepe in die Republiek China
Etniese groepe in die Volksrepubliek China
Etniese groepe in Indonesië
Etniese groepe in Kanada
Etniese groepe in Maleisië
Etniese groepe in Mianmar
Etniese groepe in Singapoer
Etniese groepe in Suid-Afrika
Etniese groepe in Thailand
Etniese groepe in die Verenigde State van Amerika
Etniese groepe in Europa
Etniese groepe in Suid-Amerika
Demografie van Kambodja
Filippyne
Hongkong
Macau
Peru